Γεώργιος ντε Γκρέυ, 3ος βαρόνος Γουόλσιγχαμ

Ο αντιστράτηγος Γεώργιος ντε Γκρέυ, 3ος βαρόνος Γουόλσιγχαμ, αγγλ.: George de Grey, 3rd Baron Walsingham (11 Ιουνίου 1776 - 26 Απριλίου 1831) ήταν Βρετανός ευγενής και αξιωματικός του στρατού.

 Νεανική ζωή 
Ο Γεώργιος ντε Γκρέυ γεννήθηκε στις 11 Ιουνίου 1776, ως ο μεγαλύτερος γιος του Θωμά ντε Γκρέυ 2ου βαρόνου Γουόλσιγχαμ, και της συζύγου του Αυγούστας Γεωργίνας Ελισάβετ Ίρμπυ, η οποία ήταν κόρη του Γουλιέλμου Ίρμπυ 1ου βαρόνου του Μπόστον. Σπούδασε στο Κολέγιο Ήτον, πριν καταταχθεί στον Βρετανικό Στρατό τους πρώτους μήνες του 1794 ως σαλπηγκτής στους 1ους Δραγώνους. 

 Στρατιωτική σταδιοδρομία 

 Γαλλικός Επαναστατικός Πόλεμος 
Ο Ντε Γκρέυ απέκτησε τον βαθμό του υπολοχαγού στο 1ο Σύνταγμα Δραγώνων σχεδόν αμέσως μετά την ιδιότητά του ως σαλπιγκτή, και στις 13 Μαρτίου του ίδιου έτους μετατέθηκε στο νεοσύστατο 25ο Σύνταγμα Ελαφρών Δραγώνων ως λοχαγός. Συνέχισε την ταχεία άνοδό του στην ιεραρχία, αγοράζοντας τον βαθμό του ταγματάρχη στο 25ο Σύνταγμα στις 25 Μαΐου 1795, σε ηλικία μόλις 18 ετών. Στις αρχές του 1796 το σύνταγμα του ντε Γκρέυ στάλθηκε να υπηρετήσει στην Ινδία, στο πλαίσιο του οποίου παρακολούθησε τη Συνθηκολόγηση του Κόλπου Σαλντάνα τον Αύγουστο του 1796 στα ανοιχτά του Κέιπ Κολόνυ. Αφού έφθασε στην Ινδία, το σύνταγμα εντάχθηκε στη φρουρά του Μαντράς εγκαίρως για να συμμετάσχει στον Δ΄ Αγγλο-Μυσόρ Πόλεμο. Στο πλαίσιο αυτού, ο ντε Γκρέυ πολέμησε στη Μάχη του Μαλαβέλιυ και στην Πολιορκία του Σερινγκαπατάμ το 1799. 

Προς τα τέλη του 1799 ο ντε Γκρέυ έμαθε από την Αγγλία ότι είχε προαχθεί σε αντισυνταγματάρχη για να διοικήσει το 26ο Ελαφρύ Σύνταγμα Δραγώνων στις 3 Μαΐου. Επέστρεψε στην Αγγλία για να ενταχθεί στο σύνταγμα, αλλά μέχρι την άφιξή του οι διαταγές του είχαν αλλάξει, και αντ' αυτού του δόθηκε η διοίκηση του παλαιού του συντάγματος, του 1ου Συντάγματος Δραγώνων, που χρονολογούνταν από τις 6 Ιουνίου. Το σύνταγμα είχε φρουρά στο Κεντ, και ο ντε Γκρέυ παρέμεινε εκεί μαζί του για τα επόμενα δύο χρόνια, μέχρι που το 1803 διορίστηκε βοηθός στρατηγός υπασπιστής για την Περιφέρεια Εσωτερικών. Υπηρέτησε σε αυτή τη θέση μέχρι το 1805, οπότε και επανεντάχθηκε στο 1ο Σύνταγμα Δραγώνων. Το σύνταγμα ξεκίνησε μία περιοδεία στα Βρετανικά Νησιά, βαδίζοντας βόρεια προς τη Σκωτία, και στη συνέχεια διασχίζοντας την Ιρλανδική Θάλασσα προς την Ιρλανδία, φθάνοντας εκεί το 1807.  Στις 25 Απριλίου 1808 ο ντε Γκρέυ προήχθη στον βαθμό του συνταγματάρχη brevet, και έγινε υπασπιστής του βασιλιά Γεωργίου Γ΄, ενώ εξακολουθούσε να κατέχει τη διοίκηση του 1ου Σύνταγματος Δραγώνων. 

 Ναπολεόντειοι Πόλεμοι 

 Οικογένεια και το τέλος 
μικρογραφία|Οικόσημο των Γκρέυ βαρόνων του Γουόλσιγχαμ: ο θυρεός των Γκρέυ με υποστηρικτές δύο wyvern· μότο: Excitari Non Herescere («να είσαι ζωηρός, όχι αδρανής») .
Ο ντε Γκρέυ νυμφεύτηκε τη Ματθίλδη Μέθουεν, κόρη του Πολ Κομπ Μέθουεν, στις 16 Μαΐου 1804. Δεν απέκτησαν παιδιά. Το ζεύγος ζούσε στο Λονδίνο, στο σπίτι τους στην οδό Χάρλεϋ. Στις 26 Απριλίου 1831 ο ντε Γκρέυ και η σύζυγός του κοιμόντουσαν σε αυτό, όταν το κρεβάτι του έπιασε φωτιά. Ο ντε Γκρέυ δεν μπόρεσε να ξεφύγει από την απίστευτα έντονη φωτιά, και το πτώμα του βρέθηκε στο πάτωμα, καθώς η φωτιά είχε κατακάψει την οροφή. Η σύζυγός του δεν παρασύρθηκε από τη φωτιά, αλλά πήδηξε από ένα παράθυρο για να τη γλιτώσει, όμως έσπασε τους δύο μηρούς της και απεβίωσε λίγο αργότερα. Το ζεύγος τάφηκε στο Μέρτον του Νόρφολκ, και τον διαδέχθηκε στον τίτλο ο αδελφός του, Θωμάς ντε Γκρέυ. 

 Παραπομπές 

 Αναφορές 
 Burnham, Robert; McGuigan, Ron (2010). The British Army Against Napoleon. Barnsley, South Yorkshire: Frontline Books. ISBN 978-1-84832-562-3.
΄* McGuigan, Ron; Burnham, Robert (2017). Wellington's Brigade Commanders. Barnsley, South Yorkshire: Pen and Sword. ISBN 978-1-47385-079-8.

Κατηγορία:Οικογένεια Γκρέυ